TASCO ร่วมเสนอข้อมูลนักลงทุนตั้งเป้าปีหน้าขึ้นผู้นำผลิตยางมะตอย
TASCO ร่วมถ่ายภาพกับผู้บริหารสถาบันการเงินต่างๆ เนื่องในโอกาสที่เข้าร่วมรับฟังข้อมูลเกี่ยวกับผลประกอบการในงวด 9 เดือนแรกของปี 2558 พร้อมตั้งเป้าหมายก้าวขึ้นเป็นบริษัทระดับโลกในการเป็นผู้ผลิตและจัดจำหน่ายยางมะตอยรวมถึงผลิตภัณฑ์ปิโตรเลียมที่เกี่ยวข้องที่จะมียอดจำหน่ายรวมกว่า 6 ล้านตันต่อปี ภายในปี 2020 
25 ธ.ค. 2558


คุณสมจิตต์ เศรษฐิน กรรมการผู้จัดการใหญ่ บริษัท ทิปโก้แอสฟัลท์ จำกัด (มหาชน) หรือ TASCO ร่วมถ่ายภาพกับผู้บริหารสถาบันการเงินต่างๆ  เนื่องในโอกาสที่เข้าร่วมรับฟังข้อมูลเกี่ยวกับผลประกอบการในงวด 9 เดือนแรกของปี 2558 ที่มีกำไรสุทธิกว่า 3.9 พันล้านบาท สูงกว่ากำไรทั้งปีของปี 2557 ขณะเดียวกันยังมีแผนเข้าซื้อกิจการเพิ่มเติมในประเทศอินโดนีเซียและเวียดนาม ซึ่งเหลือเพียงขั้นตอนการขออนุมัติจากการประชุมผู้ถือหุ้นวิสามัญประจำปี วันที่ 5 มกราคม 2559
โดยผู้บริหารมั่นใจว่าการเข้าซื้อกิจการดังกล่าวจะเป็นช่องทางที่ช่วยผลักดันรายได้เติบโตอย่างก้าวกระโดดในปี 2559 พร้อมตั้งเป้าหมายก้าวขึ้นเป็นบริษัทระดับโลกในการเป็นผู้ผลิตและจัดจำหน่ายยางมะตอยรวมถึงผลิตภัณฑ์ปิโตรเลียมที่เกี่ยวข้องที่จะมียอดจำหน่ายรวมกว่า 6 ล้านตันต่อปี ภายในปี 2020  